CELEX: 62007TN0502
Language: el
Date: 2007-12-31 00:00:00
Title: Υπόθεση T-502/07: Προσφυγή της 31ης Δεκεμβρίου 2007 — IIC-Intersport International Corporation κατά ΓΕΕΑ — McKenzie Corporation (McKENZIE)

23.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/59
            
         Προσφυγή της 31ης Δεκεμβρίου 2007 — IIC-Intersport International Corporation κατά ΓΕΕΑ — McKenzie Corporation (McKENZIE)
   (Υπόθεση T-502/07)
   (2008/C 51/108)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: IIC-Intersport International Corporation GmbH (Ostermundigen, Ελβετία) (Εκπρόσωπος: P.J.M. Steinhauser)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: McKenzie Corporation Ltd (Newcastle upon Tyne, Ηνωμένο Βασίλειο)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του ΓΕΕΑ της 15ης Οκτωβρίου 2007 στην υπόθεση R 1425/2006-2 και να επικυρώσει την απόφαση του τμήματος ανακοπών του ΓΕΕΑ της 6ης Σεπτεμβρίου 2006, με την οποία η ανακοπή της Intersport έγινε δεκτή για ορισμένα από τα προϊόντα που αφορούσε η αίτηση καταχωρίσεως, και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Η McKenzie Corporation Ltd
   
      Σήμα προς καταχώριση: Το κοινοτικό εικονιστικό σήμα «McKENZIE» για προϊόντα και υπηρεσίες των κλάσεων 18, 25, 36 και 37
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η IIC-Intersport International Corporation GmbH
   
      Αντιταχθέν δικαίωμα επί σήματος ή σημείου: Το προγενέστερο κοινοτικό εικονιστικό σήμα «MCKINLEY» για προϊόντα και υπηρεσίες των κλάσεων 18, 20, 22, 25 και 28 και το προγενέστερο λεκτικό σήμα για προϊόντα και υπηρεσίες των κλάσεων 12, 18, 20, 22, 25 και 28.
   
      Απόφαση του τμήματος ανακοπών: Δέχθηκε εν μέρει την ανακοπή
   
      Απόφαση του τμήματος προσφυγών: Απέρριψε την ανακοπή στο σύνολό της και δέχθηκε την αίτηση καταχωρίσεως
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 του Συμβουλίου.